**ROMÂNIA**

**JUDEŢUL SATU MARE**

**CONSILIUL JUDEŢEAN**

# **Serviciul resurse umane, salarizare**

# **Nr. \_\_\_\_\_\_\_/\_\_\_\_\_\_\_\_\_\_2023**

**RAPORT DE SPECIALITATE**

**privind modificarea Organigramei şi a Statului de funcţii**

**ale Direcţiei Generale de Asistenţă Socială şi Protecţia Copilului a județului Satu Mare**

Direcția Generală de Asistență Socială și Protecția Copilului a județului Satu Mare, prin adresa nr. 15902/15.02.2023, înregistrată la Consiliul Județean Satu Mare cu nr. 4009/16.02.2023, a înaintat Nota de fundamentare nr. 15886/15.02.2023 privind modificarea Organigramei și a Statului de funcţii ale Direcției Generale de Asistență Socială și Protecția Copilului a județului Satu Mare.

Potrivit prevederilor art. 173 alin. (2) lit. c) din OUG nr. 57/2019 privind Codul administrativ, cu modificările și completările ulterioare, consiliul județean are ca atribuții aprobarea organigramei și statului de funcții pentru instituțiile publice de interes județean.

Raportat la Hotărârea Consiliului Județean Satu Mare nr. 177/30.12.2022 privind modificarea Organigramei și a Statului de funcții ale Direcției Generale de Asistență Socială și Protecția Copilului a județului Satu Mare,

având în vedere:

- Hotărârea Guvernului nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, cu modificările și completările ulterioare,

- Hotărârea Guvernului nr. 426/2020 privind aprobarea standardelor de cost pentru serviciile sociale, cu modificările și completările ulterioare,

- Titlu III - Personalul contractual din autoritățile și instituțiile publice, Capitolul I - Prevederi generale aplicabile personalului contractual din autoritățile și instituțiile publice din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

- Legea nr.53/2003 privind Codul Muncii, republicată, cu modificările și completările ulterioare,

- Anexa nr. II - Familia ocupațională de funcții bugetare “Sănătate și Asistență socială și Anexa nr. VIII - Familia ocupațională de funcții bugetare "Administrație" la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

Direcția Generală de Asistență Socială și Protecția Copilului a județului Satu Mare solicită aprobarea modificării Organigramei și a Statului de funcții, ca urmare a înființării Căminului pentru persoane vârstnice ”Șansa” Satu Mare, fără personalitate juridică, precum și a înființării Centrului de Îngrijire și Asistență pentru Persoane Adulte cu Dizabilități ”Alexandru” Carei, fără personalitate juridică, în structura Direcției Generale de Asistență Socială și Protecția Copilului a județului Satu Mare, după cum urmează:

**Căminul pentru persoane vârstnice ”Șansa” Satu Mare** este serviciu social organizat ca centru rezidențial destinat persoanelor vârstnice, fără personalitate juridică, în structura Direcției Generale de Asistență Socială și Protecția Copilului a județului Satu Mare, cu o capacitate de 150 locuri. Având în vedere respectarea raportului angajat/beneficiar prevăzut în Anexa nr. 1 – ”STANDARDE MINIME de calitate pentru serviciile sociale cu cazare, organizate ca centre rezidențiale destinate persoanelor vârstnice, aplicabile următoarelor categorii de servicii sociale prevăzute în Nomenclatorul serviciilor sociale, aprobat prin Hotărârea Guvernului nr. 867/2015, cu modificările și completările ulterioare: cămine pentru persoane vârstnice, cod 8730 CR-V-I, centre de tip respiro, centre de criză, cod 8730 CR-V-II, centre rezidențiale de îngrijire și asistență persoane dependente, cod 8730 CR-PD-I și cod 8790 CR-PD-II” la Ordinul nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și a serviciilor acordate în comunitate, serviciilor acordate în sistem integrat și cantinele sociale, coroborat cu prevederile Anexei nr. 3 – ”STANDARDE DE COST pentru serviciile sociale destinate persoanelor vârstnice” din H.G. nr. 426/2020 privind aprobarea standardelor de cost pentru serviciile sociale, cu modificările și completările ulterioare, se vor asigura servicii specifice persoanelor vârstnice dependente, semi dependente și persoanelor care nu sunt dependente. Conform legislației menționate mai sus raportului angajat beneficiar este: pentru persoanele vârstnice dependente – 0,56 angajați, pentru persoanele vârstnice semi dependente – 0,33 angajați, pentru persoanele vârstnice independente – 0,2 angajați, coroborat cu evaluarea gradelor de dependență - 57 beneficiari au obținut punctajul aferent categoriei persoanelor dependente (presupune să fie deserviți, îngrijiți și asistați în mod permanent de personalul de specialitate); 31 beneficiari au obținut punctajul aferent categoriei persoanelor semi dependente (presupune că aceștia reușesc să-și satisfacă mici nevoi cotidiene, datorită autonomiei personale parțiale, de care dispun, respectiv au nevoie de intervenția specializată a personalului); 4 beneficiari au obținut punctajul aferent categoriei persoanelor independente); 58 locuri disponibile aferente categoriei preponderent dependenți, raportat la capacitatea de 150 locuri rezultă nevoia unui număr de 120 de posturi. Pentru realizarea structurii organizatorice a **Căminului pentru persoane vârstnice ”Șansa” Satu Mare** se utilizează 115 posturi existente in anexa 4c- statul de funcții al CIAS ,,Șansa,, Satu Mare și 5 posturi vacante existente în anexa 4b - statul de funcții al CIAS ,,Alexandru,, Carei.

De asemenea se impune modificarea denumirii Compartimentului de asistență și îngrijire persoane adulte cu dizabilități (anexa 4g) în Compartimentul asistență, administrativ, gospodărire servicii sociale adulți (anexa 4g) și suplimentarea numărului de posturi cu 17 posturi din posturile vacante existente in statul de funcții al CIAS ,,Alexandru,, Carei. Personalul Centrului de Îngrijire și Asistență Socială ,,Șansa,, Satu Mare va fi reîncadrat la Căminul pentru persoane vârstnice ,,Șansa,, Satu Mare (83 angajați) și la Compartimentul asistență, administrativ, gospodărire servicii sociale adulți (17 angajați) cu respectarea prevederilor legale în materie și astfel încât să fie asigurată funcționalitatea noului serviciu social. Căminul pentru persoane vârstnice ”Șansa” Satu Mare va funcționa ca serviciu social în subordinea Compartimentului prevenire marginalizare socială și asistență persoane vârstnice, statul de funcții aferent Căminului pentru persoane vârstnice ”Șansa” Satu Mare îl constituie anexa nr.4c la prezenta nota de fundamentare. Ca urmare a înființării serviciului social Cămin pentru persoane vârstnice ”Șansa” Satu Mare, anexa nr. 4 c - statul de funcții al Centrului de Îngrijire și Asistență Socială ,,Șansa,, Satu Mare cu un număr de 115 posturi se abrogă.

**Centrul de Îngrijire și Asistență pentru Persoane Adulte cu Dizabilități ”Alexandru” Carei,** cu o capacitate de 50 de locuri se înființează prin restructurarea Centrului de Îngrijire și Asistență Socială ”Alexandru” Carei. Prin structura organizatorică propusă se vor asigura servicii specifice tipologiei centrului de îngrijire și asistență pentru persoane adulte cu dizabilități și se va respecta raportul angajat/beneficiar prevăzut în Anexa nr. 2 - ”STANDARDE DE COST pentru serviciile sociale destinate protecției și promovării drepturilor persoanelor adulte cu dizabilități” din H.G. nr. 426/2020 privind aprobarea standardelor de cost pentru serviciile sociale, cu modificările și completările ulterioare.

Statul de funcții aprobat al Centrului de Îngrijire și Asistență Socială ,,Alexandru,, Carei cuprinde 99 posturi. Personalul Centrului de Îngrijire și Asistență Socială ,,Alexandru,, Carei va fi reîncadrat în funcție de nevoi si pentru asigurarea funcționalității serviciului social la Centrului de Îngrijire și Asistență pentru Persoane Adulte cu Dizabilități ”Alexandru” Carei (60 angajați), un număr de 13 angajați vor fi redistribuiți în serviciile sociale ale Direcției Generale de Asistență Socială și Protecția Copilului Satu Mare, zona Carei, în funcție de nevoi iar un număr de 26 posturi vacante existente în statul de funcții CIAS ,,Alexandru,, Carei se utilizează în realizarea structurii organizatorice a Compartimentul asistență, administrativ, gospodărire servicii sociale adulți (17 posturi), Căminul pentru persoane vârstnice ,,Șansa,, Satu Mare (5 posturi), Centrului de Îngrijire și Asistență pentru Persoane Adulte cu Dizabilități ”Sfânta Ana” Carei (1 post), CABR Noroieni (3 posturi). Centrul de Îngrijire și Asistență pentru Persoane Adulte cu Dizabilități ”Alexandru” Satu Mare va funcționa ca serviciu social în subordinea Compartimentului management de caz pentru adulți cu dizabilități, statul de funcții aferent Centrului de Îngrijire și Asistență pentru Persoane Adulte cu Dizabilități ”Alexandru” Carei constituie anexa nr.4b și cuprinde 60 posturi.

Cei 13 angajați din cadrul Centrului de Îngrijire și Asistență Socială ,,Alexandru,, Carei vor fi redistribuiți în serviciile sociale ale Direcției Generale de Asistență Socială și Protecția Copilului Satu Mare, zona Carei, astfel:

- poziția nr.5 din statul de funcții aprobat al CIAS ,,Alexandru,, Carei se mută cu repartizarea corespunzătoare a postului ocupat de asistent medical principal, studii PL, în statul de funcții propus spre aprobare al CTF ,,Andreea,, Carei la pozitia nr. 14.

- poziția nr.10 din statul de funcții aprobat al CIAS ,,Alexandru,, Carei se mută cu repartizarea corespunzătoare a postului ocupat de asistent medical, studii PL, în statul de funcții propus spre aprobare al CIA ,,Cristiana,, Carei la pozitia nr. 51.

- poziția nr.14 din statul de funcții aprobat al CIAS ,,Alexandru,, Carei se mută cu repartizarea corespunzătoare a postului ocupat de asistent medical principal, studii PL, în statul de funcții propus spre aprobare al CIA ,,Sfanta Ana,, Carei la pozitia nr. 54.

- pozitia nr.16 din statul de funcții aprobat al CIAS ,,Alexandru,, Carei se mută cu repartizarea corespunzătoare a postului ocupat de asistent medical principal, studii PL, în statul de funcții propus spre aprobare al CIA ,,Cristiana,, Carei la pozitia nr. 52.

- pozitia nr.17 din statul de funcții aprobat al CIAS ,,Alexandru,, Carei se mută cu repartizarea corespunzătoare a postului ocupat de educator – instructor pentru activități de resocializare principal, studii S, în statul de funcții propus spre aprobare al CTF ,,Violeta,, Carei la pozitia nr. 2.

- pozitia nr. 19 din statul de funcții aprobat al CIAS ,,Alexandru,, Carei se mută cu repartizarea corespunzătoare a postului ocupat de infirmieră, studii G, în statul de funcții propus spre aprobare al CIA ,,Sfanta Ana,, Carei la pozitia nr. 55.

- pozitia nr.20 din statul de funcții aprobat al CIAS ,,Alexandru,, Carei se mută cu repartizarea corespunzătoare a postului ocupat de infirmieră, studii G, în statul de funcții propus spre aprobare al CIA ,,Cristiana,, Carei la pozitia nr. 53.

- pozitia nr.36 din statul de funcții aprobat al CIAS ,,Alexandru,, Carei se mută cu repartizarea corespunzătoare a postului ocupat de infirmieră, studii G, în statul de funcții propus spre aprobare al CIA ,,Cristiana,, Carei la pozitia nr. 54.

- pozitia nr. 40 din statul de funcții aprobat al CIAS ,,Alexandru,, Carei se mută cu repartizarea corespunzătoare a postului ocupat de îngrijitoare, studii G, în statul de funcții propus spre aprobare al CIA ,,Sfanta Ana,, Carei la pozitia nr. 56.

- pozitia nr.48 din statul de funcții aprobat al CIAS ,,Alexandru,, Carei se mută cu repartizarea corespunzătoare a postului ocupat de ingrijitor, studii G, în statul de funcții propus spre aprobare al CIA ,,Cristiana,, Carei la pozitia nr. 55.

- pozitia nr.51din statul de funcții aprobat al CIAS ,,Alexandru,, Carei se mută cu repartizarea corespunzătoare a postului ocupat de ingrijitor, studii G, în statul de funcții propus spre aprobare al CIA ,,Cristiana,, Carei la pozitia nr. 56.

- pozitia nr.54 din statul de funcții aprobat al CIAS ,,Alexandru,, Carei se mută cu repartizarea corespunzătoare a postului ocupat de ingrijitor, studii G, în statul de funcții propus spre aprobare al CIA ,,Cristiana,, Carei la pozitia nr. 57.

- pozitia nr.59 din statul de funcții aprobat al CIAS ,,Alexandru,, Carei se mută cu repartizarea corespunzătoare a postului ocupat de educator – instructor pentru activități de resocializare principal, studii S, în statul de funcții propus spre aprobare al CTF ,,Speranta,, Carei la pozitia nr. 11.

Se inființează următoarele posturi:

-se infiintează postul de îngrijitor, studii G în statul de funcții propus spre aprobare al Centrului de Ingrijire și Asistență Socială ,,Sfanta Ana,, Carei la pozitia nr. 57.

- se infiintează 3 posturi de infirmier, studii G, în statul de funcții propus spre aprobare al Centrului de Abilitare și Reabilitare pentru persoane adulte cu dizabilități Noroieni, la pozitia nr. 31, 32, 33.

Totodată, pentru o mai bună funcționalitate a activității Direcției Generale de Asistență Socială și Protecția Copilului Satu Mare, se mută următoarele posturi vacante:

- pozitia nr. 2, funcția de logoped, studii S, vacantă, din statul de functii aprobat al CTF,,Violeta,, Carei se mută in statul de functii al CTF,, Iris,, Berindan și se transformă în educator debutant, studii S,

- pozitia nr.11, funcția de îngrijitor, studii G, vacantă, din statul de functii aprobat al CTF,,Speranța,, Carei se mută in statul de functii al CTF,, Ștefania,, Oar și se transformă în educator debutant, studii M.

Pentru motivele și considerentele mai sus arătate organigrama Direcției Generale de Asistență Socială și Protecția Copilului a județului Satu Mare se modifică, dar numărul de posturi al Direcției Generale de Asistență Socială și Protecția Copilului a județului Satu Mare rămâne nemodificat.

Direcția Generală de Asistență Socială și Protecția Copilului a județului Satu Mare menționează că modificările solicitate nu afectează cheltuielile de personal, respectiv fondul de salarii al instituției.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind modificarea Organigramei și a**

**Statului de funcţii ale Direcţiei Generale de Asistenţă Socială şi**

**Protecţia Copilului a județului Satu Mare**

**ŞEF SERVICIU, VIZAT JURIDIC,**

Bîja Tania Bodó Nicoleta Lucia

red.tehn./5 ex E.S.A..